Source: https://pagubitifni.wordpress.com/2010/10/16/comunicat-privind-recuperarea-banilor-prin-avocati/
Timestamp: 2017-12-16 03:33:32+00:00
Document Index: 23993655

Matched Legal Cases: ['ICCJ ', 'ICCJ ', 'ICCJ ', 'ICCJ ', 'ICCJ ', 'ICCJ ']

Comunicat privind recuperarea banilor prin avocati | FNI, Pagubiti FNI, Conspiratia FNI, CEDO 2009 - Asociatia pagubitilor FNI BRAILA
ANUNT IMPORTANT – IN ATENTIA PĂGUBITILOR LA FNI	Comunicat important – Motivarea Deciziei ICCJ 19.09.2010
Comunicat privind recuperarea banilor prin avocati
Florian	cedo, FNI, JUSTITIE, PAGUBITI FNI	avocati, cedo, comunicat, proces	12 comentarii
CONSILIUL DIRECTOR AL A.I.P. – F.N.I. BRĂILA
CITIȚI CU MARE ATENȚIE !
DACĂ NU ȊNȚELEGEȚI CEVA, ȊNTREBAȚI-NE !
Ȋn atenția membrilor asociației din procesul penal
La sesizarea unor asociați, vă aduce la cunoștință următoarele:
În ultima vreme a apărut în Brăila un grup de avocaţi (așa se prezintă ei, noi nu știm dacă și sunt cu adevărat) din Bucureşti care caută, acasă sau la telefon, investitorii păgubiţi la FNI care au participat în procesul penal. Nu au nici o legătură cu noi !
Întrucât majoritatea păgubiţilor, din Brăila, sunt în asociaţia noastră şi, aşa cum ştiţi, ne-am adresat Curţii Europene a Drepturilor Omului (CEDO) de la Strassbourg (dosarul nostru fiind deja admis spre judecare şi în curs de examinare acolo iar ICCJ a comunicat că are în redactare DECIZIA completă şi o va publica până la sfârşitul acestei luni, fapt ce ne apropie la cel mult 6 luni de o DECIZIE a CEDO),
vă atragem atenţia asupra următoarelor:
– vă recomandăm să NU daţi bani aiurea oricui v-ar promite “marea cu sarea şi Oltul cu totul”!
– faptul că grupul respectiv este format şi din avocați nu ȋnseamnă că mor de grija noastră, că nu umblă după bani câștigați ușor, că sunt de bună credință și, mai ales, că și cunosc cum trebuie cauza.
Ca pe mulți alții aflați ȋn criză financiară, ceea ce-i interesează pe ei este să facă rost de bani, prin mijloace mai mult sau mai puțin oneste, de la oamenii care iau de bune promisiuni nefondate pe documente reale.
Am stat și noi de vorbă cu ei și voiau, cu mult tupeu, cu obrăznicie am putea zice, să ne ȋmbrobodească și pe noi!
De reținut: chiar dacă se prezintă având asupra lor tabelul asociației nu au nicio legătură cu noi; nu l-au primit de la noi; l-au procurat de altundeva, poate chiar de la cineva de la instanţă, fiind fie o diversiune, fie o bazaconie care le aduce bani de la fraieri.
Dimpotrivă, vă recomandăm să nu aruncați banii pe fereastră, deci să nu vă duceți la terasa Blasova decât dacă vreți să beți un șpriț! Noi nu ne ȋntâlnim cu asociații noștri la bodegă !!!
Asociaţia noastră are avocat care o reprezintă în faţa instanţelor româneşti şi la CEDO, conform Contractului încheiat cu acesta! Iar prin ȋncercarea de racolare a clienților altui avocat avocații care vă promit bazaconii ȋncalcă și codul de conduită al barourilor de avocați !
De ce nu se pot recupera banii așa cum spun aceşti racolatori de clienţi:
dacă era posibilă recuperarea, nu-i așteptam pe alții ci ȋi recuperam noi imediat după pronunțarea hotărârii din iunie anul trecut de către ICCJ!
Dacă spun altceva, chiar dacă vă arată vreo hârtie sau pe laptop o așa zisă Decizie a Ȋnaltei Curți, ca să vă impresioneze, nu vă lăsați păcăliți: sunt incomplete;
– ȋn procesul celor de la ANI-FNI (cei de la Geta), instanța a hotărât să se plătească unitatea de fond la valoarea de la cădere a fondului; ȋn procesul nostru instanța a hotărât să ni se plătească valoarea unității de fond la cumpărare (care, cu puține excepții, este de până la trei ori mai mică);
Dar nici măcar așa, redusă, nu avem de unde s-o recuperăm deoarece AVAS a fost scoasă din cauză de instanța penală supremă;
– dacă vor constata că știți unele lucruri şi că sunteţi rezervaţi vă vor promite că vă recuperează doar banii la valoarea de cumpărare a unității de fond (așa cum zice sentința nr. 423/2007 a Tribunalului București) urmând ca, după ce se va câștiga procesul la CEDO (de către noi, fiindcă ei nu au niciun dosar acolo !!!), vă vor recupera și diferența de bani.
Acest lucru nu se poate deoarece:
– la CEDO avem dosarul depus NOI, nu ei, iar ȋn acest dosar NOI am cerut despăgubirea la valoarea care li s-a dat și celor de la Geta (103.720 de lei pentru fiecare unitate de fond), nu „pe bucăți”, așa că nici CEDO nu va hotărȋ „pe bucăți”;
– dacă cineva din Asociație, reclamant ȋn dosarul trimis de noi la CEDO, mai cere bani ȋncă odată, pe altă cale, comite infracțiunea de ȋnșelăciune (ȋn dauna statului) și poate face ȋnchisoare;
– noi vom fi obligaţi de lege să cerem AVAS să ne dea lista persoanelor din tabelul asociației care au cerut banii de două ori și vom sesiza atât CEDO (să-i scoată din proces) cât și Parchetul, deoarece nu vrem să fim complici la hoție !
– cei ce vă promit nu vă pot recupera banii și pentru că nu au de la cine!
– AVAS este scos din cauză de către Curtea de Apel București; ceea ce scriu ei ȋn hârtia pe care v-o dau, ȋn care consideră și AVAS bun de plată, este minciună !!!
– de la SOV Invest nu mai pot lua nimic fiindcă a fost declarat ȋn faliment ȋncă de anul trecut;
– “CEC Valori mobiliare” a fost o “făcătură” a CEC și nu mai există;
– CNVM este instituție a statului dar statul nu are bani nici să chiorască un șoarece, darămite să-i dea CNVM-ului pentru despăgubirea noastră;
– Gelsor nu a fost obligat la plată de nicio instanță !
– cei 150 de lei care vi se cere să ȋi dați pentru iluzia că veți primi banii ȋnainte de decizia CEDO nu sunt singurii pe care ar urma să-i dați!
Aceștia sunt doar banii pentru cheltuieli tehnice; pentru onorariul avocaților veți plăti, după aceea, alți bani!
Dacă nu v-au spus așa ceva, ȋntrebați-i cât urmează să-i plătiți pe ei după aceea !!!
Nu le daţi acestor racolatori de clienţi împuterniciri să vă reprezinte.
Pe lângă faptul că nu știm sigur dacă sunt avocați, ȋn situația că ar fi aceştia încalcă grav regulamentul etic al profesiei de avocat.
Vom sesiza Baroul Bucureşti asupra acţiunilor acestor avocaţi, dacă or fi într-adevăr avocaţi.
Ȋn concluzie:Vă recomandăm să NU dați banii pe promisiuni decât dacă vă stau rău ȋn buzunar !
Sfătuiți-i și pe alții să nu se lase păcăliți !
Vă atenționăm că, ȋn cazul ȋn care vă veți trezi păcăliți, nu numai că nu veți putea recupera nimic dar veți rămâne și ȋn afara procesului la CEDO !
Trebuie sa aveţi în vedere că în ţară recuperarea de la AVAS, în procesul civil, se face foarte greu; în trei ani nu au fost plătiţi mai mult de jumătate, iar pentru noi și dacă ar fi adevărat că AVAS va plăti – dar asta NU rezultă din pronunţarea ICCJ, până ne-ar veni rândul ar trece, poate, decenii.
DECIZIA CEDO, pe care, probabil o s-o primim în următoarele 6 luni, este obligatorie pentru România; ca urmare Ministerul Finanțelor trebuie s-o onoreze COMPLET în 3 luni. Altfel România va fi sancționată aspru de Consiliul Europei.
Avizăm favorabil acest Comunicat
Avocat Ioan Bunea,
Oct 16, 2010 @ 10:29:27
Ian 15, 2013 @ 14:07:30
Buna ziua am si eu o intrebare daca pot sa mai depun o cerece de recuperare a banilor de la FNI , in dosarul de la cedo.Si cum pot lua legatura cu dumneavoastra. Va multumesc anticipat.
Ian 17, 2013 @ 23:15:48
Fiecare etapa a procesului are o perioada de prescriere a posibilitatii de a face APEL, RECURS, sau sa deschizi o ACTIUNE LA CEDO.
In cazul nostru, noi am deschis ACTIUNEA LA CEDO pe data de 27.11.2009, (adica am trimis cererea noastra prin avocatul angajat si a inregistrat-o la Strassbourg – CEDO) cu citeva zile inainte de implinirea a sase luni de la pronuntarea ICCJ-ului cu DECIZIA 2089 / 04.09.2009. Deci, peste citeva zile de la inregistrarea dosarului nostru, la data de 4.12.2009 s-au implinit sase luni de la pronuntare si s-a prescris posibilitatea de a mai actiona la CEDO. Dat fiind insa ca ICCJ a prezentat MOTIVATIA DECIZIEI 2089 / 4.06.2009, de abia dupa 400 de zile si nu dupa 20 zile cum era legal, noi am mai trimis citeva liste la CEDO cu asociatii intirziati, pina la data de 02.04.2010, acceptate de CEDO, pentru motivul invocat mai sus.
In concluzie, cu regret va anunt ca nu avem nici o sansa sa va asociem si sa va trimitem documentele la CEDO, actiunea fiind foarte, foarte tardiva.
Se zica ca ,,speranta moare ultima” – si va dau un sfat pentru o eventuala posibilitate de succes.
S-a deschis, in toamna aceasta (2012), un proces la TMB (Tribunalul Municiului Bucuresti) impotriva lui Vintu, pentru delapidarea FNI si spalarea cestor bani prin diverse afaceri. Parchetul a depus un rechizitoriu, pe care noi (AIP la FNI Braila) l-am cumparat, l-am studiat impreuna cu avocatul in eventualitatea ca ne poate fi de folos dar, asa cum banuiam, a fost respins in prima sedinta de audieri cind s-a citit si a fost inapoiat Parchetului sa-l refaca.
Sfatul meu este sa urmariti (URGENT – IMEDIAT !!!) acest rechizitoriu la TMB (direct sau mai usor pe NET) si sa studiati posibilitatea de a actiona in judecata pe Vintu in acest proces pentru obtinerea despagubirii. Primii pasi sunt: 1.- depunerea unei plingeri penale la Politie si apoi 2.- depunerea unei declaratii de constituire ca parte civila in acest proces la TMB.
In primul rind urmariti ce s-a facut cu rechizitoriu, ce numar a primit dosarul, care este termenul de prezentare (daca nu o fi si inceput deja procesul). Actionati !
Puteti lua legatura cu mine prin telefon sau mail. Le gasiti pe acest site.
Va urez mult succes si s-auzim numai de bine !
Feb 17, 2013 @ 18:56:07
jan_fotache
Feb 17, 2013 @ 21:24:24
Doamna Dana Maria,
Va multumesc, in numele AIP la FNI Braila, pentruca ne cititi si va manifestati bunele intentii pentru demersul nostru in justitie, atit in tara cit si la CEDO.
Voi prezenta Consiliului Director si membrilor asociati prezenti la adunarea de simbata 23.02.2012, la Sala Polivalenta din Braila, hotarirea CEDO adusa in atentia noastra in postarea dumneavoastra de mai sus, precum si sugestia facuta in postarea anterioara, referitoare la o posibila executare silita in tara. Vom lua impreuna o hotarire pe care o vom posta aici, pe site-ul nostru.
Va asigur de toata consideratia noastra.
Iul 18, 2013 @ 10:15:21
buna ziua! daca nu am facut niciun demers pentru a mi recupera banii de la FNI se mai poate face ceva?daca da, cui ma pot adresa, mentionez ca sunt din braila..va multumesc anticipat . (las si o adresa de mail ..viorelflorinb@yahoo.com)
Iul 19, 2013 @ 13:09:06
Braileanca fiind puteti afla un raspuns complect venind sambata, miine 20.07.2013 (sau in alta simbata cind pica o data cu sot) la Sala Polivalenta din cartierul Hipodrom, afara la coltul din stinga al cladirii, unde ne adunam noi asociatii fni din procesul penal, in faza de proces deschis la CEDO. Adunarea incepe la orele 10:00 si se termina cind terminam discutiile. Veniti la ora de inceput a adunarii.
Img. T-J Fotache.
Manciu Violeta
Sep 09, 2013 @ 18:32:06
Acum am intrat in posesia hotararii penale a dosarului FNI si as dori sa stiu daca pot recupera banii de la AVAS chiar daca nu sunt inscrisa in procesul deschis la CEDO si daca da ce trebuie sa fac mai departe pt a putea sa intru in posesia sumei respective de la AVAS.Stie cineva un expert contabil bun care sa calculeze inflatia actiunilor.
Oct 12, 2013 @ 13:15:58
Doamna/domnisoara Violeta Manciu,
Revin cu citeva amanunte.
1. Poate e necesar sa va raspund si la intrebarea dumnevoastra daca: ,,Stie cineva un expert contabil bun care sa calculeze inflatia actiunilor”?
Puteti intreba la institutia statului care se ocupa cu STATISTICA (Institutul National de Statistica). Are oficii in fiecare capitala de judet. Noi, la Braila, ii intrebam din cind in cind si ne dau date oficiale pentru perioada in cauza – de la 20.05.2000 pina la data curenta a cererii depuse. Nu trebuie sa platiti nimic. Daca sunteti braileanca si nu va descurcati, veniti la adunarea noastra din simbetele cu sot, de la Sala Polivalenta.
2. Sunteti o persoana foarte enigmatica, cred eu, prin faptul ca aduceti in discutie un document – decizia 2098/04.06.2009 – in care dumneavoatra nu apareti. V-am cautat si in ,,decizia penala 164 A / 18.06.2008 in dosarul nr. 24632/3/2006 ( 1827/2007 )” al Curtii de Apel Bucuresti, confirmata prin decizia ICCJ nr. 2098/04.06.2009, unde deasemeni nu apareti.
Eu nu v-am gasit. Mai cautati-va si dumneavoastra, pe site-ul cu pricina. Cum ? E o problema simpla de navigator pe NET.
3. Va aduc la cunostinta o problema de principiu, poate e necesar pentru dumneavoastra si pentru altii care ne citesc, nu toti pagubitii sunt obiectul hotaririlor judecatoresti (sentinte sau decizii), ci numai cei care si-au cerut, la timpul potrivit, drepturile in justitie si au trecut cu bine toate etapele impuse de aceasta.
Pentru cei care au stiut ca e greu si s-au asociat – pentru treaba aceasta s-au ocupat conducerile asociatiilor.
Va urez mult succes pe calea aleasa de dumneavoastra.
Sep 17, 2013 @ 12:56:31
Aveti nevoie de lamuriri mai ample decit credeti dumneavoastra !
Parerea mea este ca sunteti intr-o mare confuzie.
Am sa incerc sa lamurim citeva lucruri, cred eu, esentiale:
1. – Pe data de 4.06.2009 s-a dat pronuntarea in dosarul penal FNI. Am fost in sala si va comunic un fapt cert.
2. – Pe data de 2.10.2010 s-a dat motivatia deciziei in dosarul FNI. Asociatia noastra, AIP la FNI Braila, are confirmarea scrisa a ICCJ privind aceasta data.
3. – Nu inteleg ce inseamna ,,am intrat in posesia hotaririi penale a dosarului FNI” ?. V-am citat pe dumneavoastra. Aceasta hotaririre (la ICCJ se numeste decizie) a fost data prin pronuntare acum 4 ani iar prin motivatie acum 3 ani. O gaseati oricind, de atunci incoace, pe NET.
4. – Daca ati intrat, in posesia ei, chiar si cu atita intirziere, deabia acum, s-ar presupune ca ati citit-o si ati si inteles-o, ceia ce personal ma indoiesc. Ma indoiesc pentruca nu stiti ca ICCJ, prin decizia sa 2098/4.06.2009, despre care facem vorbire, a scos din cauza AVAS. Mai mult chiar, va aduc eu la cunostinta acum, avocatii AVAS in sedinta de pronuntare, din 4.06.2009, au declarat instantei ca vor solicita banii inapoi de la pagubitii FNI din procesul civil pe care-i platise pina in acel moment, intrucit sunt scosi din cauza, nevinovati. Am vazut in ultimii ani mai multe astfel de somatii la pagubitii FNI despagubiti din procesul civil, iar in primavara anului acesta o adresa a AVAS de executare silita, a unui pagubit din procesul civil FNI platit anterior de AVAS.
Un sfat, pe care vi-l da un inginer, plimbat prin caile intortochiate ale justitiei din anul 2000 incoace, nu un jurist, este sa faceti imediat o interventie (o cerere) la urmasul CNVM – acum nu-mi amitesc cum se numeste (interesati-va urgent), pentru a fi luata in evidenta in vederea despagubirii. Am zis imediat pentruca pe data de 2.10.2013 se prescrie posibilitatea de a mai solicita ceva. Pe 2.10.2013 se implinesc 3 ani de la publicarea motivatiei in decizia 2098/04.06.2009.
CNVM este cuprins in decizia amintita mai sus, bun de plata (nu AVAS) si este de fapt singurul potent a mai plati despagubiri. Nu neaparat curind, dar asta este o alta discutie.
Doamne ajuta pe toti pagubitii FNI, indiferent cit de putin sau mult inteleg ce se intimpla!
Apr 18, 2014 @ 18:35:19
Un articol foarte interesant. Este foarte bine ca oamenii sa fie informati si sa nu se lase pacaliti. Sunt inregistrate foarte multe cazuri de inselaciune in ultimul timp si acest fenomen trebuie sa inceteze.
Mai 20, 2014 @ 09:22:56
Doamna avocat Balan,
Va multumim (conducerea asociatiei), pentru pozitia dumneavoastra corecta !
Sunt convins ca multi juristi sunt oameni onesti si-si ajuta semenii sa-si gaseasca dreptatea.